|  |  |  |  |
| --- | --- | --- | --- |
| EDΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥΓΕΝΙΚΗ ΓΡΑΜΜΑΤΕΙΑ Α/ΘΜΙΑΣ, Β/ΘΜΙΑΣΕΚΠΑΙΔΕΥΣΗΣ & ΕΙΔΙΚΗΣ ΑΓΩΓΗΣΓΕΝΙΚΗ ΔΙΕΥΘΥΝΣΗ ΣΠΟΥΔΩΝΑ/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣΑΥΤΟΤΕΛΕΣ ΤΜΗΜΑ ΠΡΟΤΥΠΩΝ ΚΑΙΠΕΙΡΑΜΑΤΙΚΩΝ ΣΧΟΛΕΙΩΝΤαχ. Δ/νση : Ανδρέα Παπανδρέου 37Τ.Κ. – Πόλη : 15180 – ΜαρούσιΠληροφορίες : Ξ. Μπούσιου Τηλέφωνο : 210 344. 3966Ηλ. Δ/νση : atpps@inedu.gov.gr  | **Μαρούσι, 11-12-2024** **Αρ. Πρωτ.** : **148766/Δ6****ΠΡΟΣ : Όπως πίνακας αποδεκτών** |  |  |

**ΠΡΟΣΚΛΗΣΗ**

**ΘΕΜΑ: «ΠΡΟΣΚΛΗΣΗ ΓΙΑ ΤΗΝ ΥΠΟΒΟΛΗ ΗΛΕΚΤΡΟΝΙΚΗΣ ΑΙΤΗΣΗΣ ΓΙΑ ΤΟΝ ΧΑΡΑΚΤΗΡΙΣΜΟ ΔΗΜΟΣΙΩΝ ΣΧΟΛΙΚΩΝ ΜΟΝΑΔΩΝ ΩΣ ΠΡΟΤΥΠΩΝ Ή ΠΕΙΡΑΜΑΤΙΚΩΝ ΣΧΟΛΕΙΩΝ»**

**Η ΥΦΥΠΟΥΡΓΟΣ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

**Έχοντας υπόψη:**

1. Τις διατάξεις

α) του άρθρου 13 του ν. 4692/2020 «Αναβάθμιση του σχολείου και άλλες διατάξεις» (Α’ 111),

β) του ν. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α΄ 167),

γ) του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),

δ) του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα, που κυρώθηκε με το άρθρο πρώτο του π.δ. 63/2005 (Α΄ 98), σε συνδυασμό με την παρ. 22 του άρθρου 119 του ν. 4622/2019,

ε) του ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α’ 137).

στ) του ν. 2690/1999 «Κύρωση του Κώδικα Διοικητικής Διαδικασίας και άλλες διατάξεις» (Α΄ 45),

1. Το π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (A’ 31).
2. Το π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’123).
3. Το π.δ. 77/2023 «Σύσταση Υπουργείου και μετονομασία Υπουργείων – Σύσταση, κατάργηση και μετονομασία Γενικών και Ειδικών Γραμματειών – Μεταφορά αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
4. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’131).
5. Την υπ’ αρ. 80/2024 κοινή απόφαση του Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στην Υφυπουργό Παιδείας, Θρησκευμάτων και Αθλητισμού, Ζωή Μακρή» (Β’ 69).
6. Την υπό στοιχεία 15744/Δ6/10-2-2023 Υπουργική Απόφαση «Ρύθμιση θεμάτων σχετικών με τον χαρακτηρισμό δημόσιων σχολικών μονάδων ως Πρότυπων Σχολείων ή Πειραματικών Σχολείων» (Β΄ 705).
7. την υπό στοιχεία 162971/Δ6/30-11-2020 (Υ.Ο.Δ.Δ. 1001) Υπουργική Απόφαση «Λήξη θητείας Επιστημονικής Επιτροπής Προτύπων και Πειραματικών Σχολείων (Ε.Ε.Π.Π.Σ.) – Ορισμός Διοικούσας Επιτροπής Προτύπων και Πειραματικών Σχολείων (Δ.Ε.Π.Π.Σ),
8. την υπό στοιχεία 118760/Δ6 /28-9-2022 (Υ.Ο.Δ.Δ. 906)«Τροποποίηση της υπό στοιχεία 162971/Δ6/27-11-2020 (Υ.Ο.Δ.Δ. 1001) Υπουργική Απόφαση «Λήξη θητείας Επιστημονικής Επιτροπής Προτύπων και Πειραματικών Σχολείων (Ε.Ε.Π.Π.Σ)- Ορισμός Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.)»,
9. την υπό στοιχεία 93462/Δ6/ 26-08-2023 (Υ.Ο.Δ.Δ. 882) Υπουργική Απόφαση «Τροποποίηση της υπό στοιχεία 162971/Δ6/30-11-2020 (Υ.Ο.Δ.Δ. 1001) Υπουργικής Απόφασης «Λήξη θητείας Επιστημονικής Επιτροπής Προτύπων και Πειραματικών Σχολείων (Ε.Ε.Π.Π.Σ)- Ορισμός Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.)».
10. την υπό στοιχεία 145950/Δ6/6-12-2024 «Α. Λήξη θητείας Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.) Β. Συγκρότηση της Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.)» (Υ.Ο.Δ.Δ. 1348) ΑΔΑ: Ψ2ΤΣ46ΝΚΠΔ-6Τ8.
11. τις αιτήσεις εκδήλωσης ενδιαφέροντος για χαρακτηρισμό Προτύπων και Πειραματικών Σχολείων των Διευθύνσεων Εκπαίδευσης Πρωτοβάθμιας και Δευτεροβάθμιας Εκπαίδευσης

**καλεί**

**αποκλειστικά από**

**την Πέμπτη 12 Δεκεμβρίου 2024 έως την Παρασκευή 27 Δεκεμβρίου 2024 και ώρα 15:00**

τους/τις Διευθυντές/ντριες Πρωτοβάθμιας ή Δευτεροβάθμιας Εκπαίδευσης, οι οποίοι έχουν εκδηλώσει ενδιαφέρον σύμφωνα με όσα προβλέπονται στο άρθρο 13 του ν. 4692/2020 (Α’111) και στην περ.1β του άρθρου 1 της υπό στοιχεία 15744/Δ6/10-2-2023 Υ.Α.(Β’ 705), προκειμένου να χαρακτηρισθούν ως Π.Σ. ή ΠΕΙ.Σ σχολικές μονάδες, που υπάγονται στις Διευθύνσεις Εκπαίδευσης αρμοδιότητάς τους, να υποβάλουν ηλεκτρονική αίτηση μαζί με τα έγγραφα ή τα στοιχεία που τη συνοδεύουν στην ειδική πλατφόρμα που φιλοξενείται στην ηλεκτρονική διεύθυνση:

[https://apps.espa.minedu.gov.gr/schoolspps/](https://www.iep.edu.gr/services/schoolspps/)

Για την απόδειξη της πλήρωσης των προβλεπόμενων κριτηρίων για τον χαρακτηρισμό της σχολικής μονάδας ως Π.Σ. ή ΠΕΙ.Σ. οι Διευθυντές/ντριες Πρωτοβάθμιας ή Δευτεροβάθμιας Εκπαίδευσης, κατά περίπτωση, εισέρχονται, με τους κωδικούς που διαθέτουν στο Πανελλήνιο Σχολικό Δίκτυο, στην ως άνω πλατφόρμα και αναρτούν τα δικαιολογητικά, όπως ορίζεται στο άρθρο 4 της υπό στοιχεία 15744/Δ6/10-2-2023 (Β΄705), σε αντίστοιχη θέση που εμφαίνεται στην ηλεκτρονική πλατφόρμα.

**Συγκεκριμένα, καλούνται να αναρτήσουν:**

**1**) Επιστολή-παρουσίαση (έως τριακόσιες (300) λέξεις) με την οποία θα εκτίθενται πλήρως και αιτιολογημένα οι λόγοι για τους οποίους αιτείται να ενταχθεί η σχολική μονάδα στο δίκτυο των Προτύπων Σχολείων ή στο δίκτυο των Πειραματικών Σχολείων ή σε οποιοδήποτε από τα δύο (2) δίκτυα.

**2**) Υπεύθυνη Δήλωση του ν. 1599/1986 (Α’ 75), σύμφωνα με το υπόδειγμα, το οποίο αποτελεί αναπόσπαστο τμήμα της παρούσας, με την οποία θα βεβαιώνεται η αλήθεια και η ακρίβεια του περιεχομένου αυτής, καθώς και των κατά περίπτωση συνυποβαλλόμενων εγγράφων, με όλες τις συνέπειες του νόμου περί ψευδούς δηλώσεως. Η δήλωση υπογράφεται ηλεκτρονικά και στην συνέχεια, αναρτάται στην ηλεκτρονική πλατφόρμα.

**3)** Βεβαιώσεις σύμφωνα με τα συνημμένα πρότυπα υποδείγματα που αφορούν στα κριτήρια αξιολόγησης του άρθρου 3 της υπό στοιχεία 15744/Δ6/10-2-2023 Υ.Α.(Β’ 705).

Ειδικότερα, τα κριτήρια αξιολόγησης είναι:

α) Τα προσόντα και η επάρκεια του εκπαιδευτικού προσωπικού.

β) Η συμμετοχή της σχολικής μονάδας σε εκπαιδευτικά προγράμματα, ερευνητικές και καινοτόμες δράσεις, πολιτιστικές και κοινωνικές εκδηλώσεις, πανελλήνιους και διεθνείς διαγωνισμούς.

γ) Το μέγεθος της σχολικής μονάδας.

δ) Η τοποθεσία της σχολικής μονάδας.

Για την άμεση αξιολόγηση του περιεχομένου της αίτησης καθώς και για την εξακρίβωση του βαθμού πλήρωσης των κριτηρίων αξιολόγησης, που έχουν δηλωθεί στην Υπεύθυνη Δήλωση θα πρέπει η ανάρτηση των υποβαλλομένων βεβαιώσεων να γίνεται σύμφωνα με όσα αναφέρονται στο άρθρο 4 της υπό στοιχεία 15744/Δ6/10-2-2023 Υ.Α.(Β’ 705).

Ο/H Διευθυντής/ντρια Πρωτοβάθμιας και Δευτεροβάθμιας Εκπαίδευσης μπορεί να υποβάλει αίτηση για περισσότερες από μία (1) σχολικές μονάδες της Διεύθυνσης ευθύνης του.

Με την οριστικοποίηση της υποβολής της αίτησης αποδίδεται αυτόματα, ένας (1) μοναδικός κωδικός αίτησης, ο οποίος δύναται να εκτυπωθεί. Η ανωτέρω αίτηση, επέχει θέση Υπεύθυνης Δήλωσης του ν. 1599/1986 (Α’ 75), για την αλήθεια και ακρίβεια του περιεχομένου αυτής αλλά και των κατά περίπτωση συνυποβαλλόμενων εγγράφων, με όλες τις συνέπειες του νόμου για ψευδή δήλωση.

Τα στάδια που διέρχεται η αίτηση δύναται να παρακολουθούνται από τους/τις αιτούντες/ουσες μέσω της ειδικής πλατφόρμας που φιλοξενείται στην ηλεκτρονική διεύθυνση <https://apps.espa.minedu.gov.gr/schoolspps/>

Η προθεσμία ανάρτησης της αίτησης καθώς και των δικαιολογητικών που την συνοδεύουν εκκινεί την **Πέμπτη 12 Δεκεμβρίου 2024**  μέχρι **την Παρασκευή 27 Δεκεμβρίου 2024 και ώρα 15:00.** Σημειώνεται ότι, **μετά την λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.**

Η είσοδος στην πλατφόρμα για την υποβολή των αιτήσεων καθώς και για την παρακολούθηση των σταδίων που διέρχονται πραγματοποιείται με τους κωδικούς του Πανελλήνιου Σχολικού Δικτύου (ΠΣΔ) που διαθέτει ο/η Διευθυντής/ντρια Πρωτοβάθμιας ή Δευτεροβάθμιας Εκπαίδευσης.

Απαραίτητη προϋπόθεση για να δοθεί πρόσβαση στον/στην Διευθυντή/ντρια Πρωτοβάθμιας ή Δευτεροβάθμιας Εκπαίδευσης στην πλατφόρμα είναι η αποστολή του username στο Πανελλήνιο Σχολικό Δίκτυο (ΠΣΔ) και του Α.Μ. στην ηλεκτρονική διεύθυνση atpps@minedu.gov.gr .

Μετά την λήξη της προθεσμίας υποβολής των αιτήσεων και των απαραίτητων δικαιολογητικών, τα μέλη της Δ.Ε.Π.Π.Σ. αποκτούν πρόσβαση στην πλατφόρμα των αιτήσεων με τους κωδικούς που διαθέτουν στο Πανελλήνιο Σχολικό Δίκτυο και εξετάζουν τις αιτήσεις χαρακτηρισμού των Διευθυντών/ντριών Πρωτοβάθμιας και Δευτεροβάθμιας Εκπαίδευσης.

Η Δ.Ε.Π.Π.Σ. σε ειδική συνεδρίαση, λαμβάνοντας υπόψη την αναγκαιότητα λειτουργίας Πρότυπων Σχολείων (Π.Σ.) ή Πειραματικών Σχολείων (ΠΕΙ.Σ.) ανά Διεύθυνση Πρωτοβάθμιας ή Δευτεροβάθμιας Εκπαίδευσης, τον συνολικό αριθμό των Π.Σ. και ΠΕΙ.Σ., των οποίων η λειτουργία μπορεί να υποστηριχθεί από τη Δ.Ε.Π.Π.Σ. και το Αυτοτελές Τμήμα Πρότυπων και Πειραματικών Σχολείων του Υπουργείου Παιδείας και Θρησκευμάτων, εξετάζει τις αιτήσεις που έχουν υποβληθεί.

Αιτήσεις που έχουν υποβληθεί εκτός των προθεσμιών που έχουν ορισθεί ή χωρίς να έχει τηρηθεί η προβλεπόμενη στην παρούσα διαδικασία δεν εξετάζονται.

Κατά την εξέταση των εν λόγω αιτήσεων χαρακτηρισμού σχολικών μονάδων ως Π.Σ. ή ως ΠΕΙ.Σ, η Δ.Ε.Π.Π.Σ.. δύναται να ζητήσει την εκ του σύνεγγυς ή μέσω τηλεδιάσκεψης παρουσίαση και υποστήριξη των αιτήσεων που υπεβλήθησαν, μετά των συνυποβληθέντων δικαιολογητικών, εγγράφων και λοιπών στοιχείων καθώς και την άποψη του Διευθυντή ή Προϊσταμένου της οικείας σχολικής μονάδας επί της εν λόγω αίτησης χαρακτηρισμού του Διευθυντή Πρωτοβάθμιας ή Δευτεροβάθμιας Εκπαίδευσης, η οποία επιπλέον υποβάλλεται από τον Διευθυντή της σχολικής μονάδας στην ηλεκτρονική πλατφόρμα της παρ. 1 του άρθρου 2 της υπό στοιχεία 15744/Δ6/10-2-2023 Υ.Α. (Β’ 705).

Ειδικά όσον αφορά στις σχολικές μονάδες που η Δ.Ε.Π.Π.Σ. κρίνει επικρατέστερες για να εισηγηθεί τον χαρακτηρισμό τους ως Π.Σ. ή ως ΠΕΙ.Σ., κατά την εξέταση των αιτήσεων τους, η Δ.Ε.Π.Π.Σ. υποχρεούται να ζητήσει την εκ του σύνεγγυς ή μέσω τηλεδιάσκεψης παρουσίαση και υποστήριξη των αιτήσεων που υπεβλήθησαν από τους Διευθυντές/ντριες Πρωτοβάθμιας και Δευτεροβάθμιας Εκπαίδευσης καθώς και την κατάθεση φακέλου που περιέχει: α) όσα δικαιολογητικά, βεβαιώσεις και λοιπά έγγραφα ή στοιχεία έχουν υποβληθεί ηλεκτρονικώς ή αναρτηθεί και, επιπλέον, β) όσα τεκμηριώνουν το περιεχόμενο των δικαιολογητικών, βεβαιώσεων και λοιπών εγγράφων ή στοιχείων που υποβλήθηκαν ή αναρτήθηκαν. Ο φάκελος αυτός διατηρείται στο αρχείο της Δ.Ε.Π.Π.Σ. σε χώρους του Υπουργείου Παιδείας και Θρησκευμάτων.

 Τα κριτήρια αξιολόγησης του άρθρου 3 της ως άνω υπουργικής απόφασης συνεκτιμώνται, στο σύνολό τους και όχι κάθε ένα (1) ξεχωριστά, κατά τέτοιο τρόπο ώστε να διαμορφώνεται μια γενική, συνολικώς θεωρούμενη, εικόνα περί της δυνατότητας του σχολείου να χαρακτηρισθεί ή μη ως Π.Σ. ή ΠΕΙ.Σ. και, ειδικότερα περί του εάν είναι δυνατό και αναμενόμενο να επιτύχει τους εκπαιδευτικούς – παιδαγωγικούς σκοπούς του και να εκπληρώσει τις προϋποθέσεις χαρακτηρισμού του ως Π.Σ. ή ΠΕΙ.Σ.

Μετά από την ολοκλήρωση της διαδικασίας αξιολόγησης των αιτήσεων, η Δ.Ε.Π.Π.Σ. υποβάλλει αιτιολογημένη εισήγηση στον Υπουργό Παιδείας και Θρησκευμάτων για τον χαρακτηρισμό συγκεκριμένων σχολικών μονάδων ως Π.Σ. ή ΠΕΙ.Σ. Αντίγραφο της ως άνω εισήγησης αποστέλλεται στο Ινστιτούτο Εκπαιδευτικής Πολιτικής (Ι.Ε.Π.), το οποίο υποχρεούται αμελλητί να εκφέρει τη γνώμη κατ’ εφαρμογή του άρθρου 13 του ν. 4692/2020 (Α΄ 111).

Η έκδοση απορριπτικής απόφασης εκ μέρους της Δ.Ε.Π.Π.Σ. ως προς τον χαρακτηρισμό μίας σχολικής μονάδας ως Π.Σ. ή ΠΕΙ.Σ. πρέπει να είναι πλήρως αιτιολογημένη.

 Εφόσον αίτηση χαρακτηρισμού σχολικής μονάδας ως Π.Σ. ή ΠΕΙ.Σ. απορριφθεί ή δεν εξετασθεί σύμφωνα με το δεύτερο εδάφιο της παρ. 2 του άρθρου 5 της με στοιχεία 15744/Δ6/10-2-2023 (Β΄705) ΥΑ τότε δύναται να υποβληθεί εκ νέου από τον/την Διευθυντή/ντρια Πρωτοβάθμιας ή Δευτεροβάθμιας Εκπαίδευσης, από το επόμενο σχολικό έτος και εφεξής.

|  |
| --- |
| **Η ΥΦΥΠΟΥΡΓΟΣ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ** **ΖΕΤΤΑ Μ. ΜΑΚΡΗ** |

**ΤΕΧΝΙΚΗ ΥΠΟΣΤΗΡΙΞΗ** ηλεκτρονικής πλατφόρμας αιτήσεων στο helpdesk@minedu.gov.gr

*(αιτήματα που κατατίθενται μη εργάσιμες μέρες και ώρες θα απαντώνται την επόμενη μέρα)*